Προσαρμοστική Επανάχρηση Κτιρίων Υγείας: Το Παράδειγμα του Παλαιού Νοσοκομείου Ζακύνθου
Creators: name: Ακτύπη, Καλλιόπη Nικολάου
Publisher: name: Aristotle University of Thessaloniki
Year: 2024
Subjects: Προσαρμοστική επανάχρηση
Βιωσιμότητα
Κτίρια υγείας
Adaptive reuse
Sustainability
Healthcare buildings

description: Η οικολογική κρίση που βιώνει ο πλανήτης σήμερα θέτει τη βιωσιμότητα στο προσκήνιο του κατασκευαστικού τομέα. Παρά τα μέτρα που λαμβάνονται ως προς τα υλικά και τις μεθόδους κατασκευής, οι νέες κατασκευές εξακολουθούν να έχουν τεράστιο περιβαλλοντικό αποτύπωμα. Μια λύση που μπορεί να εφαρμοστεί είναι η αξιοποίηση των υφιστάμενων κτιρίων που δε χρησιμοποιούνται, για την εξοικονόμηση ενέργειας από την αποφυγή νέας ανοικοδόμησης. Η διαδικασία αυτή ονομάζεται προσαρμοστική επανάχρηση και θεωρείται μεγάλη ευκαιρία για την Ελλάδα λόγω του μεγάλου και παλαιού κτιριακού της αποθέματος. Στην παρούσα διπλωματική εργασία αναλύονται τα πολλαπλά της οφέλη, ο τρόπος εφαρμογής της, τα εμπόδια που μπορούν να προκύψουν, καθώς και ο παράγοντας του κόστους. Σημαντικό μέρος του ανενεργού κτιριακού αποθέματος στην Ελλάδα αποτελούν τα κτίρια υγείας, όχι τόσο για το πλήθος τους, όσο για τα τεχνικά τους χαρακτηριστικά (π.χ. μέγεθος, τοποθεσία, όγκος, έκταση), αλλά και την κοινωνική, αρχιτεκτονική και θεσμική τους αξία. Η εσωτερική, αλλά και εξωτερική διαμόρφωση των νοσοκομείων μπορεί να αποτελέσει ένα ιδανικό υπόβαθρο για την εφαρμογή μιας νέας χρήσης. Η σχέση αυτή, μεταξύ αρχιτεκτονικής των κτιρίων υγείας και επιλογής της νέας χρήσης διερευνάται παραπάνω στην παρούσα διπλωματική. Για την ολοκληρωμένη παρουσίαση του ζητήματος της προσαρμοστικής επανάχρησης κτιρίων υγείας και την εξαγωγή συμπερασμάτων, γίνεται περιγραφή μερικών παραδειγμάτων τόσο εντός, όσο και εκτός Ελλάδος, από έργα που έχουν εφαρμοστεί, αλλά και προτεινόμενες μελέτες. Στο δεύτερο μέρος της διπλωματικής, επιλέγεται ως μελέτη περίπτωσης το Παλαιό Νοσοκομείο Ζακύνθου και προτείνεται η επανάχρησή του ως κέντρο δημοσίων υπηρεσιών του Δήμου Ζακύνθου και της Περιφέρειας Ιονίων Νήσων. Η πρόταση έχει ως βασικό στόχο την περιβαλλοντική αναβάθμιση του κτίσματος, αλλά και την επανένταξή του στην κοινωνική ζωή του τόπου. Ως προς την περιβαλλοντική στρατηγική, αυτή αξιολογείται μετά από σύγκριση της υφιστάμενης κατάστασης και της πρότασης μέσω προσομοιώσεων στα λογισμικά Design Builder και ENVI-Met.
description: The environmental crisis that the planet is experiencing today puts sustainability at the forefront of the construction sector. Despite measures taken in terms of materials and construction methods, new construction still has a huge environmental footprint. A solution that can be implemented is the utilization of existing buildings that are not in use, to save energy by avoiding new construction. This process is called adaptive reuse and is considered a great opportunity for Greece, due to its large and old building stock. This thesis analyzes its multiple benefits, the way it is implemented, the obstacles that can arise, as well as the cost factor. An important part of the inactive building stock in Greece is healthcare buildings, mainly because of their technical characteristics (e.g. size, location, volume, area), but also their social, architectural and institutional value. The internal and external configuration of hospitals can be an ideal background for the implementation of a new use. This relationship between the architecture of healthcare buildings and the choice of new use is explored in this thesis. For the comprehensive presentation of adaptive reuse of healthcare buildings and the drawing of conclusions, some examples are presented, both in Greece and abroad, from projects that have been implemented, as well as proposed studies. In the second part of the dissertation, the Former Zakynthos Hospital is chosen as a case study and its reuse as a public service center of the Municipality of Zakynthos and the Region of the Ionian Islands is proposed. The main goal of the proposal is the environmental upgrading of the building, but also its reintegration into the social life of the area. As for the environmental strategy, it is evaluated after comparing the existing condition and the proposal through simulations in Design Builder and ENVI-Met software.